[{"text_idx": "#000001", "text": "Hinnad ja lepingud Soojuse hinnad"}, {"text_idx": "#000003", "text": "Utilitas on juhtiv taastuva soojus- ja elektrienergia ning kaugku\u0308tte ja kaugjahutuse tootja u\u0308le kogu Eesti. Pakume klientidele ja keskkonnale sobivaid lahendusi, toodame ja jaotame energiat vo\u0303imalikult efektiivselt ning kasutame maksimaalses vo\u0303imalikus ulatuses taastuvaid ja kohalikke energiaallikaid."}, {"text_idx": "#000004", "text": "Utilitase kaugku\u0308te ja kaugjahutus on va\u0308ga ko\u0303rge varustuskindlusega teenused ning klientide rahulolu nendega ku\u0308u\u0308ndib 94 protsendini. Kokku ku\u0308tab Utilitas u\u0308le Eesti 19,4 miljonit ruutmeetrit hooneid."}, {"text_idx": "#000005", "text": "Utilitase ko\u0303ik tootmisu\u0308ksused on ko\u0303rgtehnoloogilised ja efektiivsed ehk nende tootmise kasutegur on ligi 100 protsenti. Lisaks rekonstrueeritakse aastaks 2035 ko\u0303ik kaugku\u0308ttevo\u0303rgud."}, {"text_idx": "#000006", "text": "Aastaks 2030 la\u0308heb Utilitas ta\u0308ielikult u\u0308le taastuvatele energiaallikatele, kuid juba ta\u0308na toodetakse suurem osa energiast taastuvatest allikatest, nagu biomass, tuul ja pa\u0308ike."}, {"text_idx": "#000007", "text": "Utilitas otsib pidevalt innovaatilisi lahendusi energia tootmise ja jaotamise efektiivsuse suurendamiseks. Tegeletakse nii rohevesiniku, soojuspumpade kui ka salvestuslahendustega."}, {"text_idx": "#000008", "text": "Utilitase kontsern omab vastutustundliku ettevo\u0303tluse kuldma\u0308rgist"}, {"text_idx": "#000009", "text": "Teame, et Utilitase mo\u0303ju on suurem kui meie tegevusvaldkond ja seeto\u0303ttu tegeleme pidevalt oma keskkonna ja sotsiaalsete mo\u0303jude vastutustundliku juhtimisega."}, {"text_idx": "#000010", "text": "PUHTAM TULEVIKVa\u0308hendame energiatarbimise keskkonnamo\u0303ju ja vo\u0303imaldame kasutada ja\u0308tkusuutlikult toodetud energiat mugavalt ja taskukohaselt"}, {"text_idx": "#000011", "text": "Soojus, jahutus ja elekter on ta\u0308napa\u0308eva elutegevuseks ha\u0308davajalikud energialiigid. Energiakontsern Utilitas to\u0308o\u0308tab selle nimel, et igau\u0308ks saaks nautida sobivat temperatuuri ja katkematut elektrivarustust, kuid samal ajal sa\u0308iliks ka puhas loodus. Utilitas on Eesti suurim puhta energia tootja."}, {"text_idx": "#000012", "text": "Ettevo\u0303tte ajalugu ulatub tagasi aastasse 1998, kui loodi AS Eraku\u0308te, mis keskendus linnade soojusvarustuse parandamisele ja uuendamisele"}, {"text_idx": "#000013", "text": "Esimesena omandati kaugku\u0308ttesu\u0308steem Raplas, seeja\u0308rel Valgas ja Haapsalus. Ta\u0308naseks pakub Utilitas kaugku\u0308tteteenust kaheksas Eesti linnas, sealhulgas Tallinnas, kus on arendamisel ka kaugjahutusteenus. Utilitas toodab energiat ko\u0303igis linnades peamiselt taastuvatest ku\u0308tustest."}, {"text_idx": "#000014", "text": "Juba enam kui ku\u0308mnendi on Utilitas to\u0308o\u0308tanud selle nimel, et linnades tarbitav energia oleks toodetud vo\u0303imalikult efektiivselt ja loodussa\u0308a\u0308stlikult. Vo\u0303rreldes 2008. aastaga oleme oma su\u0308siniku jalaja\u0308lge va\u0308hendanud 64% vo\u0303rra."}, {"text_idx": "#000015", "text": "Utilitase su\u0308sinikuneutraalsuse strateegia \u201eVa\u0308hesest nulli\u201c na\u0308eb ette kaugku\u0308tte- ja kaugjahutusvo\u0303rkude su\u0308sinikuneutraalsuse saavutamise ning energia tootmise 100% taastuvatest allikatest hiljemalt 2030. aastaks."}, {"text_idx": "#000016", "text": "Lisaks koostootmisjaamades elektri tootmisele, on Utilitas laiendanud tegevust ka ku\u0308tusevabade elektritootmiste suunas. Oleme rajanud nii pa\u0308ikese- kui ka tuuleparke ja arendame uusi projekte Eestis, La\u0308tis ja Leedus. Samuti veab Utilitas Eesti esimest rohevesiniku pilootprojekti, mille ka\u0308igus rajatakse rohevesiniku tootmisu\u0308ksus ja tankla."}, {"text_idx": "#000017", "text": "Puhta energia tootmine mitte ainult ei sa\u0308a\u0308sta keskkonda, vaid muudab energia ka taskukohasemaks ja parandab energiajulgeolekut, sest kasutatakse ainult kohalikke taastuvaid allikaid."}, {"text_idx": "#000018", "text": "Teeme koosto\u0308o\u0308d liitude ja organisatsioonidega, mis panustavad keskkonnahoidu ja ja\u0308tkusuutlikku majandamisse ning aitavad arendada energeetikavaldkonda"}, {"text_idx": "#000019", "text": "Utilitas on kaugenergialahenduste pakkuja, suurim taastuvenergia tootja Eestis ja suurim tuuleenergia tootja La\u0308tis"}, {"text_idx": "#000020", "text": "Utilitas pakub kaugku\u0308tte ja kaugjahutuse teenust korter- ja eramajadele, koolidele, lasteaedadele, bu\u0308roohoonetele, riigiasutustele, spordihallidele, ujulatele, kaubanduskeskustele, hotellidele, haiglatele kui ka sotsiaalasutustele. Utilitase koostoomisjaamades ja tuuleparkides toodetud roheline elekter mu\u0308u\u0308akse elektribo\u0308rsil."}, {"text_idx": "#000022", "text": "Utilitase gruppi kuuluvad ettevo\u0303tted tegelevad elektri, soojuse, jahutuse tootmise ja jaotamisega ning joogivee tootmise ja tarbijateni toimetamise ning heitvee a\u0308rajuhtimise ja puhastamisega."}, {"text_idx": "#000023", "text": "2022. aasta konsolideeritud majandusaasta aruanne"}, {"text_idx": "#000026", "text": "AS Utilitas Tallinn on kaugku\u0308tte- ja kaugjahutusteenuse pakkuja ning taastuva soojuse ja elektri tootja. Ettevo\u0303te varustab soojusega Tallinna ja Maardu kodusid, a\u0308ri- ja avalikke hooneid, kokku u\u0308le 4000 hoonet. U\u0308le 2/3 klientidele tarnitud soojusest on toodetud biomassist vo\u0303i on heitsoojus."}, {"text_idx": "#000027", "text": "Loe ta\u0308psemalt ohtlike kemikaalide kasutamise kohta Mustama\u0308e koostootmisjaamas."}, {"text_idx": "#000029", "text": "OU\u0308 Utilitas Wind tegeleb taastuvelektri ja salvestuslahenduste projektide arendamisega Eestis, La\u0308tis ja Leedus. Ettevo\u0303tte planeerib, arendab, hangib, ehitab ja opereerib taastuvelektrilahendusi nii maismaal kui ka merel."}, {"text_idx": "#000031", "text": "Kaugenergiat klientidele mu\u0308u\u0308b AS Utilitas Tallinn. AS Tallinna soojus haldab varade asjao\u0303iguslikke ku\u0308simusi ja ta\u0308idab kehtivas operaator- ja rendilepingus sa\u0308testatud rendileandja u\u0308lesandeid."}, {"text_idx": "#000033", "text": "AS Tallinna Vesi on Eesti suurim vee-ettevo\u0303tja, kes pakub vee- ja kanalisatsiooniteenuseid pea kolmandikule Eesti elanikkonnast. Ettevo\u0303te teenindab enam kui 24 000 era- ja a\u0308riklienti ning ligi 470 000 lo\u0303pptarbijat Tallinnas ja seda u\u0308mbritsevates valdades: Maardu linnas, Saue linnas, Harku alevikus ja Saku vallas."}, {"text_idx": "#000035", "text": "Utilitase soojust tootvad ja jaotavad ettevo\u0303tted on sertifitseeritud vastavalt ISO 9001, ISO 14001 ja ISO 45001 standarditele."}]